62017TJ0695_INF
Απόφαση του Γενικού Δικαστηρίου (ένατο τμήμα) της 16ης Ιουνίου 2021 – Ιταλία και Ισπανία κατά Επιτροπής
(Υποθέσεις T‑695/17 και T‑704/17)
«Γλωσσικό καθεστώς – Προκήρυξη γενικών διαγωνισμών για την πρόσληψη μεταφραστών γερμανικής, γαλλικής, ιταλικής και ολλανδικής γλώσσας – Δυνατότητα επιλογής των γλωσσών 2 και 3 των διαγωνισμών μόνο μεταξύ της αγγλικής, της γαλλικής και της γερμανικής γλώσσας – Κανονισμός 1/58 – Άρθρο 1δ, παράγραφοι 1 και 6, άρθρο 27 και άρθρο 28, στοιχείο στ', του ΚΥΚ – Δυσμενής διάκριση λόγω γλώσσας – Συμφέρον της υπηρεσίας – Αναλογικότητα – Υποχρέωση αιτιολογήσεως»
1.
Υπάλληλοι – Διαγωνισμός – Διεξαγωγή γενικού διαγωνισμού – Γλώσσες συμμετοχής στις δοκιμασίες – Περιορισμός στην επιλογή της δεύτερης και της τρίτης γλώσσας – Δυσμενής διάκριση λόγω γλώσσας – Δικαιολόγηση βάσει του συμφέροντος της υπηρεσίας – Τήρηση της αρχής της αναλογικότητας
(Κανονισμός Υπηρεσιακής Καταστάσεως των υπαλλήλων, άρθρα 1δ §§ 1 και 6, 27 και 28, στοιχείο στʹ, και παράρτημα III, άρθρο 1 § 1, στοιχείο στʹ· κανονισμός 1 του Συμβουλίου, άρθρο 1)
(βλ. σκέψεις 68-72, 75-77, 94, 106)
2.
Υπάλληλοι – Διαγωνισμός – Διεξαγωγή γενικού διαγωνισμού – Γλώσσες συμμετοχής στις δοκιμασίες – Περιορισμός στην επιλογή της δεύτερης και της τρίτης γλώσσας – Δικαστικός έλεγχος – Περιεχόμενο
(Κανονισμός Υπηρεσιακής Καταστάσεως των υπαλλήλων, άρθρο 1δ)
(βλ. σκέψεις 95-97)
3.
Υπάλληλοι – Προκήρυξη γενικού διαγωνισμού – Γλώσσες συμμετοχής στις δοκιμασίες – Περιορισμός στην επιλογή της δεύτερης και της τρίτης γλώσσας – Δυσμενής διάκριση λόγω γλώσσας – Δικαιολόγηση αντλούμενη από το συμφέρον της υπηρεσίας προς πρόσληψη προσώπων δυνάμενων να αναλάβουν αμέσως καθήκοντα
(Κανονισμός Υπηρεσιακής Καταστάσεως των υπαλλήλων, άρθρα 1δ, 27 και 28, στοιχείο στʹ, και παράρτημα III, άρθρο 1 § 1, στοιχείο στʹ· κανονισμός 1 του Συμβουλίου, άρθρο 1)
(βλ. σκέψεις 101-105, 110-115, 119, 122, 130, 131, 134, 137, 143-145, 171)
4.
Ένδικη διαδικασία – Προσκόμιση αποδείξεων – Προθεσμία – Εκπρόθεσμη πρόταση αποδεικτικών μέσων – Προϋποθέσεις
(Κανονισμός Διαδικασίας του Γενικού Δικαστηρίου, άρθρο 85 §§ 1 και 3)
(βλ. σκέψεις 158, 159)
5.
Υπάλληλοι – Διαγωνισμός – Διεξαγωγή γενικού διαγωνισμού – Γλώσσες επικοινωνίας μεταξύ της Ευρωπαϊκής Υπηρεσίας Επιλογής Προσωπικού (EPSO) και των υποψηφίων – Περιορισμός – Επιτρέπεται – Αιτιολογία – Δικαιολόγηση βάσει του συμφέροντος της υπηρεσίας – Τήρηση της αρχής της ίσης μεταχειρίσεως μεταξύ των υποψηφίων
(Κανονισμός Υπηρεσιακής Καταστάσεως των υπαλλήλων, άρθρο 1δ §§ 1 και 6, και παράρτημα III, άρθρο 1· κανονισμός 1 του Συμβουλίου, άρθρα 2 και 5)
(βλ. σκέψεις 179-181)
6.
Υπαλληλικές προσφυγές – Ακυρωτική απόφαση – Αποτελέσματα – Ακύρωση προκηρύξεως γενικών διαγωνισμών – Δικαιολογημένη εμπιστοσύνη των επιλεγέντων υποψηφίων – Δεν θίγονται οι ήδη πραγματοποιηθείσες προσλήψεις
(Άρθρο 266 ΣΛΕΕ)
(βλ. σκέψη 190)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της προκήρυξης των γενικών διαγωνισμών για την κατάρτιση εφεδρικών πινάκων επιτυχόντων για την πρόσληψη μεταφραστών (AD 5) γερμανικής γλώσσας (EPSO/AD/343/17), γαλλικής γλώσσας (EPSO/AD/344/17), ιταλικής γλώσσας (EPSO/AD/345/17) και ολλανδικής γλώσσας (EPSO/AD/346/17) (ΕΕ 2017, C 224 A, σ. 1).
Διατακτικό
Το Γενικό Δικαστήριο αποφασίζει:
1)
Συνεκδικάζει τις υποθέσεις T‑695/17 και T‑704/17 προς έκδοση κοινής αποφάσεως.
2)
Ακυρώνει την προκήρυξη των γενικών διαγωνισμών για την κατάρτιση εφεδρικών πινάκων επιτυχόντων για την πρόσληψη μεταφραστών (AD 5) γερμανικής γλώσσας (EPSO/AD/343/17), γαλλικής γλώσσας (EPSO/AD/344/17), ιταλικής γλώσσας (EPSO/AD/345/17) και ολλανδικής γλώσσας (EPSO/AD/346/17).
3)
Η Ευρωπαϊκή Επιτροπή φέρει, πέραν των δικαστικών εξόδων της, και τα έξοδα στα οποία υποβλήθηκε η Ιταλική Δημοκρατία, στην υπόθεση T‑695/17, και το Βασίλειο της Ισπανίας, στην υπόθεση T‑704/17.